[{"text_idx": "#000000", "text": "Eriolukorrast tingituna vo\u0303eti vastu kaua oodatud seadusemuudatused, mis lihtsustavad oluliselt koosolekute korraldamist. Seega ei pea enam na\u0308iteks a\u0308riu\u0308hingu, korteriu\u0308histu vo\u0303i mittetulundusu\u0308hingu otsuseid vastu vo\u0303tma fu\u0308u\u0308silisi koosolekuid pidades, vaid selle asemel saab kasutada ka elektroonilisi vahendeid."}, {"text_idx": "#000001", "text": "Koosolekuid on vo\u0303imalik pidada nu\u0308u\u0308d elektrooniliselt"}, {"text_idx": "#000002", "text": "Alates 24. maist 2020. a on fu\u0308u\u0308silise koosoleku asemel osaliselt vo\u0303i ta\u0308ielikult elektroonilise vahendi abil koosoleku la\u0308biviimine lubatud reaalajas toimuva kahesuunalise side abil vo\u0303i muul sellesarnasel elektroonilisel viisil. Oluline on, et osalejatel oleks vo\u0303imalik koosolekut ja\u0308lgida, so\u0303na vo\u0303tta, esitada ettepanekuid ning vastuva\u0308iteid ning ha\u0308a\u0308letada. Sealjuures ei tohi unustada a\u0308ra ka seni kehtinud seadusest tulenevaid no\u0303udeid koosoleku kokkukutsumise, protokollimise vo\u0303i esinduso\u0303iguse aluste osas \u2013 eriolukorra tingimustes on ko\u0303ik need ja\u0308a\u0308nud samaks. Seeto\u0303ttu on tegemist justkui tavapa\u0308rase u\u0308ldkoosolekuga, kuid lihtsalt uuel platvormil."}, {"text_idx": "#000003", "text": "Aktsiona\u0308ridel ja osanikel vo\u0303imalus ha\u0308a\u0308letada ka enne koosoleku toimumist"}, {"text_idx": "#000004", "text": "Lisaks elektroonilisele koosoleku pidamisele on nu\u0308u\u0308d osau\u0308hingu osanikel ja aktsiaseltsi aktsiona\u0308ridel vo\u0303imalus otsuste vastuvo\u0303tmisel osaleda nii, et nad edastavad enda ha\u0308a\u0308le enne koosoleku toimumist. Sel viisil ha\u0308a\u0308letades peab ha\u0308a\u0308l olema edastatud kirjalikku taasedastamist vo\u0303imaldavas vormis, kui po\u0303hikirjaga ei ole ette na\u0308htud teisiti. Lisaks sellele peab olema eelnevalt tuvastatud ha\u0308a\u0308letamisel osalev osanik vo\u0303i aktsiona\u0308r ning tagatud ha\u0308a\u0308letamise turvalisus. Koosoleku kokkukutsuja peab kokkukutsumisteatele lisama sel juhul eelha\u0308a\u0308letamise blanketi koos otsuste eelno\u0303udega ning ha\u0308a\u0308letamiseks tuleb isikul kasutada u\u0308ksnes vastavat blanketti."}, {"text_idx": "#000005", "text": "O\u0303igus otsuseid vastu vo\u0303tta koosolekuid kokku kutsumata laienes ka teistele"}, {"text_idx": "#000007", "text": "Seni oli selline vo\u0303imalus otsuste vastuvo\u0303tmiseks u\u0308ksnes osau\u0308hingu osanikel, a\u0308riu\u0308hingu no\u0303ukogu liikmetel ja korteriu\u0308histu liikmetel. Nu\u0308u\u0308d on aga antud sarnane otsuste vastuvo\u0303tmise viis ka na\u0308iteks mittetulundusu\u0308hingute liikmetele ja aktsiaseltsi aktsiona\u0308ridele, kes edaspidi saavad samuti sarnasel viisil otsuseid vastu vo\u0303tta."}, {"text_idx": "#000009", "text": "Eriolukorra valguses on 2020. aastaks na\u0308htud seadusega ette ka mo\u0303ningaid erandeid, mis puudutavad kas juhatuse vo\u0303i valitseja ametiaja pikendamist vo\u0303i majandusaasta aruandeid. Nii na\u0308iteks vo\u0303imaldatakse nendel u\u0308hingutel, kelle majandusaasta aruande esitamise kohustus on 12. ma\u0308rtsist kuni 31. augustini, esitada aruanne hiljemalt 31. oktoobril 2020. aastal."}, {"text_idx": "#000011", "text": "Ta\u0308hele tasub siiski panna, et nimetatud erandid kehtivad ainult 2020. aastal ning on mo\u0303eldud eelko\u0303ige koroonakriisist tingitud ohtude va\u0308ltimiseks, et hoida a\u0308ra u\u0308ldkoosolekute kokkukutsumisest tekkivaid inimeste kogunemisi. Siiski ei tasu nii majandusaasta aruande kinnitamise vo\u0303i juhatuse liikmete valimisega ja\u0308a\u0308da viimasele minutile: uued koosoleku pidamise ja otsuste vastuvo\u0303tmise vo\u0303imalused on loodudki eeska\u0308tt seepa\u0308rast, et ka sel keerulisel perioodil ei ja\u0308a\u0308ks u\u0308hingute otsused vastu vo\u0303tmata."}]